# Sant Badèu

Sembadel (Sembadel en francés) z-es una comuna velaiesa d'Auvèrnhe, situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Sembadel :
| Connangles | La Chaa Dieu | Bonaval |
| Sent Pal de Senoira | | Felinas |
| | Monlet | |

## Toponimia

Las fòrmas ancianas son ecclesia de Saint-Badel en 1252, Parochia de Sambadel en 1275, Parochia Sancti Badelli en 1331, Parochia de Sambadello en 1459, Sambadal en 1548, Sembadel-Saint-Léger alh sègle XIX.
La prononciacion aproximativa a Mauvèiras z-es [semba'de]. La grafia z-es probablament Sembadel, amb -l finala muda, fenomèn banal en auvernhàs.
Lo nom francés de la parròquia davant la Revolucion èra sovent Saint-Badel. Se tractariá donc d'un agionime, un nom de sant ? Un sant correspond en partida al nom, es Sant Baudilius (o Baudelius), martirizat a Nimes al sègle III o IV. Mas una evolucion populara supausa lo passatge de -d- intervocalica a -z-. *Badel seriá logicament una fòrma sabenta. La dificultat es que dins un tal cas la primièira sillaba seriá Bau- e pas Ba-. Sembla donc logic de pensar que la possibilitat d'un agionime es pas la pus versemblabla. De mai, lo titulari de la gleisa es Sant Ròc (pasmens quò's un sant recent).
Se ne'n es aital, demòra una autra possibilitat. Lo nom de Sabadèl sembla aparentat a d'autres : Sabadèl, Sabadèl de la Tronquièra, aquels dos en Carcin, Sabadell (Vallès occidental, Catalonha) e benleu Samadèth. Dins lo cas dels dos Sabadèl, per Dauzat e Rostaing, que meton lor nom en relacion ambelh de Samadèth, es un nom escur, que derivariá d'un preceltic sab(b)-, a valor idronimica, e doble sufixe -at-ellum; mas per Sabadell, Joan Coromines l'interprèta coma un mercat de dissabte, çò qu'es mauaisat pelh toponime de Naut Léger. Lo mistèri damòra entèir.

### Saint-Léger (nom francés)

Las fòrmas ancianas son Ecclesia Sancti Liautgerii en 1252, Locus S. Leodegarii en 1324, S. Liegier, S. Litgier, S. Lutgier en 1379, S. Ligier en 1401, Curatus S. Ligerii en 1506, Sainct Lagier en 1561, Léger-les-Côtes en 1793.
Saint Léger (en francés) representa Leudgari, avesque d'Autun e màger delh palais, alh secle VII.

## Istòria

En 1789, *Sambadèu fasiá partida de la província d'Auvèrnhe, de l'eleccion de Briude, de la subdelegacion de la Chaa Dieu, dau ressòrt de Riam. Sa glèisa parochala, diocèsi delh Puèi e archipreirat de Sant Pàulhan, èra delh vocable de Sant Ròc; l'abat de la Chaa Dieu ne'n èra collator. NB. I a pas totjorn coeréncia entre província e diocèsi. Los 25-30 de mai de 1843, la comuna de Saint-Léger (vialatge sus una sèrra alh sud delh borg) saguèt incorporada a Sembadel$^,$.

## Administracion

Lista delhs cònsols successius :
| Periòde | Periòde | Identitat |
| 2014 | (2026) | Roland Gobet |
| març de 2008 | 2014 | Michel Bérodot |
| març de 2001 | 2008 | Gérard Pascal |
| | 2001 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 237, totala: 246 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 619 | 500 | 652 | 601 | 706 | 753 | 891 | 875 | 875 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 865 | 770 | 827 | 738 | 690 | 732 | 771 | 775 | 780 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 818 | 896 | 933 | 865 | 792 | 765 | 712 | 615 | 575 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 524 | 422 | 328 | 263 | 238 | 250 | 250 | 250 | 249 254 |
| 2009 | 2010 |
| 252 255 | 248 255 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 227 abitants e la densitat èra de 12,21 ab/km².

### Demografia Saint-Léger

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 108 | 115 | 125 | 130 | 140 | | | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| | | | | Cercar | Cercar | Cercar | Cercar | Cercar |
| 2009 | 2010 |
| Cercar | Cercar |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008Evolucion de la populacion 1962-2008 |||||||||
* I a de lacunas en 1836 e 1841
* Lo n° INSEE es estat cambiat per rasons practicas.

## Ligams extèrnes

* Sembadel sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Sant Badèu».
* 1 2 3 https://gallica.bnf.fr/ark:/12148/bpt6k392965/f316.item
* ↑ Enquèsta delh contributor en 2024
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 580
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 256 https://gallica.bnf.fr/ark:/12148/bpt6k392965/f305.item
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 609, a St-Lager